CELEX: 62010TN0178
Language: da
Date: 2010-04-21 00:00:00
Title: Sag T-178/10: Sag anlagt den 21. april 2010 — Spanien mod Kommissionen

19.6.2010   
            
            
               DA
            
            
               Den Europæiske Unions Tidende
            
            
               C 161/52
            
         
      Sag anlagt den 21. april 2010 — Spanien mod Kommissionen
      (Sag T-178/10)
      (2010/C 161/82)
      Processprog: spansk
      
         Parter
      
      
         Sagsøger: Kongeriget Spanien (ved N. Díaz Abad)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-kommissionens beslutning af 22. februar 2010, hvorved de anmodninger om mellemliggende betaling, som Spanien indgav i perioden mellem den 17. november og den 30. december 2009, blev suspenderet, annulleres, og subsidiært annulleres denne beslutning delvist, for så vidt som den vedrører følgende anmodninger om mellemliggende betaling:
                  
                              —
                           
                           
                              2007ES161PO008 Andalucía
                           
                           
                              94 370 752,75 EUR
                           
                        
                              —
                           
                           
                              2007ES161PO008 Andalucía
                           
                           
                              479 712 483,22 EUR
                           
                        
                              —
                           
                           
                              2007ES162PO001 Cantabria
                           
                           
                              4 697 332,79 EUR
                           
                        
                              —
                           
                           
                              2007ES162PO006 Cataluña
                           
                           
                              15 392 569,98 EUR
                           
                        
                              —
                           
                           
                              2007ES162PO008 Aragón
                           
                           
                              12 451 358,48 EUR
                           
                        
            
                  —
               
               
                  Europa-Kommissionen tilpligtes at betale renter som følge af forsinkelsen med den effektive betaling af de mellemliggende anmodninger, der uretmæssigt blev suspenderet.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Den foreliggende sag er anlagt til prøvelse af Kommissionens beslutning om at afbryde betalingsfristen for bestemte betalingsanmodninger, som Spanien indgav i perioden mellem den 17. november og den 30. december 2009. Denne afbrydelse vedrører tyve anmodninger om mellemliggende betalinger af i alt 1 890 708 859,51 EUR.
      
                  —
               
               
                  Sagsøgeren har til støtte for søgsmålet fremsat følgende anbringender:
                  Tilsidesættelse af artikel 91, stk. 1, litra a), i forordning nr. 1083/2006 (1), idet Kommissionen i medfør af den anfægtede beslutning afbrød betalingsfristen for bestemte ansøgninger om mellemliggende betaling, som Spanien havde indgivet, uden at der var afgivet nogen rapport fra et nationalt revisionsorgan eller fællesskabsrevisionsorgan, hvoraf det klart fremgik, at der var alvorlige mangler i forvaltnings- og kontrolsystemerne, og uden at der forelå sådanne mangler.
               
            
                  —
               
               
                  Tilsidesættelse af de af Kommissionen godkendte kontrolstrategier, for så vidt som Kommissionen afbrød betalingsfristen for disse mellemliggende betalinger med den begrundelse, at den manglede systemrevision udgør en væsentlig forsinkelse i gennemførelsen af strategierne, for så vidt som disse strategier gjorde det muligt for Kongeriget Spanien at fremlægge denne systemrevision senest den 30. juni 2010.
               
            
                  —
               
               
                  Tilsidesættelse af retssikkerhedsprincippet, eftersom Kongeriget Spanien ifølge den anfægtede beslutning skulle have fremskyndet systemrevisionen i forhold til den tidsplan, som blev fastlagt i samarbejde med Kommissionen, hvilket er et krav, som de spanske myndigheder ikke havde mulighed for at forudse.
               
            
                  —
               
               
                  Tilsidesættelse af princippet om beskyttelse af den berettigede forventning, henset til at de nationale myndigheder handlede ud fra de tidsplaner for revision, som var blevet godkendt af Kommissionen for disse strategier, og som blev overholdt, uden at Kommissionen på noget tidspunkt har antydet, at dette udgjorde en mangel i forvaltnings- og kontrolsystemet.
               
            
                  —
               
               
                  Tilsidesættelse af proportionalitetsprincippet, eftersom den af Kommissionen vedtagne foranstaltning er uforholdsmæssig og i strid med forsvarlig økonomisk forvaltning, og henset til at der forekommer andre mindre indgribende, retlige foranstaltninger, hvormed samme mål kan opnås.
               
            Subsidiært har sagsøger gjort gældende, at den anfægtede beslutning annulleres delvist med henvisning til en tilsidesættelse af artikel 87, stk. 2, i forordning nr. 1083/2006, eftersom udbetalingen i forbindelse med de ovenfor nævnte ansøgninger ikke blev foretaget inden for to måneder efter indgivelsen af anmodningen.
      Endelig har Kongeriget Spanien nedlagt påstand om betaling af morarenter i henhold til artikel 87, stk. 2, i forordning nr. 1083/2006, artikel 83 i forordning nr. 1605/2002 (2) og artikel 106, stk. 5, i Kommissionens forordning nr. 2342/2002 (3).
      
         (1)  Rådets forordning (EF) nr. 1083/2006 af 11.7.2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT L 210, s. 25).
      
         (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 25, s. 43).
      
         (3)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).